Ninety One
Ninety One же 91 (, , ) — казакстандык бойбэнд, 2015-жылы 1-сентябрда JUZ Entertainment агенттиги аркылуу дебют кылган топ. Топтун курамына A.Z. (Азамат Зенкаев), ALEM (Батырxан Маликов), ACE (Азамат Ашмакын), ZAQ (Дулат Мухаметкалиев) и BALA (Данияр Кулумшин) аттуу жигиттер кирет. Топтун продюсери — казакстандык музыкалык Ордо тобунун катышуучусу Эрболот Беделхан.

Тарыхы

2015-жыл. Дебют 
Ninety One тобу 2014-жылы өткөн K-Top Idols долбоорунун негизинде KTI-boys деген аталыш менен курулган. ZAQ менен A.Z бул долбоордун жеңичүүлөрү болгон, ал эми ALEM менен BALA топко кастинг аркылуу кошулган. ACE SM Entertainment агенттигинде 2,5 жыл стажер болуп өткөндөн кийин топко кошулган. KTI-boys 1,5 жыл бою татаал даярдоодон өтүп, 2015-жылдын 1-сентябрында Ninety One аталышы менен алгачкы "Айыптама" () синглын жарыкка чыгарган. Ошол эле жылдын 8-октябрында ушул ырга видеоклип тарттырылып, эл назарына сунушталды. Клип Gakku TV каналынын Top-10 хит-парадында 20 апта бою эң мыкты аталып, 31-март күнү топко Gakku TV каналынын атайын сыйлыгы тапшырылган. 2015-жылдын 1-декабрында топтун «Айыптама» аттуу дебют болгон мини-альбому жарык көргөн. Альбомдун презентациясы 1-декабрында Алма-Ата шаарында өтсө, 8-декабрында Астана шаарында «Хан Шатыр» оюн-зоок борборунда өткөн.

2016-жыл. Кайтадан 
2016-жылдын 3-февралында Ninety One тобунун «Айыптама» альбому iTunes медиаплеерине киргизилген. 2016-жылдын 2-июнунда Алма-Ата шаарында топтун «Қайтадан» () ырына кезектеги видеоклиби жарыкка чыккан, ал 5-июнь күнү Астана шаарында клиптин тушоо кесүүсү өткөн. Бул видеоклип да Gakku TV каналынын Top-10 хит-парадында 20 апта бою 1 орунда туруп, кезектеги «Gakku Top Ten» атайын сыйлыгына ээ болгон. 2016-жылдын 4-сентябрында Астанада, ал эми 24-сентябрь күнү Алма-Атада чыгармачылыгына 1 жыл толгонуна карата жеке концерттерин берген.

2017-жыл. Караңгы жарык 
2017-жылдын 1-майында төрт айлык тыныгуудан кийин топ «QARANGY ZHARYQ» () аттуу жаңы толук альбомуна кирген «Su asty» () ырына тартылган видеоклиби менен сахнага кайрадан кайтты. Ырдын тушоосу НТК телеканалында кесилди. «QARANGY ZHARYQ» альбомынун алгашкы бөлүмүнүн тушоо кесеринде жигиттер аталган альбом беш кичи-альбомдон турардыгын жана ар бир альбомго эки ыр киргендигин айтышкан. Ошону менен катар альбомдун ичинде Казакстандагы алгачкы комикс - пайым («paiym») жарыкка чыккан. Пайым аталышы - Su Asty Corporation. 

Ошондой эле 2017-жылы «Yeski taspa bii'» (), «Bayau» (), «MOOZ» (), «Ah!Yah!Mah!» () ырларына видеоклиптер чыккан.

2018-жыл - азыркы убак 
2018-жылы 25-июньда «E.YEAH» ыры жана клиби чыккан. Ал эми 29-июльда «ALL I NEED» ыры чыгып, 8-августта клиби чыккан.

Топтун аталышы 
Алгач топтун аталышы KTI-boys болгон. Кийин 91-ге өзгөрүлдү. Топтун "NINETY ONE" деп аталышы топ мүчөлөрү Казакстан Республикасынын 1991-жылы алынган көз карансыздыгы катары түшүндүрөт. Топ бул менен өздөрүн да, өз музыкасынын, стилинин көз карандысыз экенин көрсөткүсү келет.

Телевидение жана кино

«91» тасмасы 
2017-жылы 24-августта бойбэнддин чыгармачылыгы жана тарыхы тууралуу «91» аттуу тасма жарыкка чыккан. Тасманын режиссёру —  Аскар Узабаев, продюсерлери — Асель Садвакасова и Эрболот Беделхан.

«Кагаз кеме» сериалы 
Ninety One тобунун продюсери Эрболот Беделхан «Қағаз кеме» () аттуу мотивациялаган сериалга режиссер болгон. Премьерасы 2017-жылы 30-октябрьда «НТК» телеканалында болгон.

Реалити-шоу 
2018-жылдын 19-февралында «НТК» телеканалында «91» реалити-шоусу башталган.

Фандом 
Топтун фандому — «EagleZ». «EagleZ» англис тилинен которгондо "бүркүттөр" дегенди билдирет. Бул аталыш топтун аталышы менен тыгыз байланышат. Топ мүчөлөрү күйөрмандарын эркин, бийиктеги бүркүткө теңейт. Жигиттер өздөрүнүн таланты менен Казакстанда гана эмес, Орусия, Украина, Улуу Британия, Түркия, Түштүк Корея, Америка Кошмо Штаттары, Канада, Кытай жана башка мамлекеттерде белгилүү болуп, EagleZ'дын саны көбөйүүдө. Чет элдик күйөрмандары видеоклиптерине жана башка видеолоруна реакция тартып, социалдык тармактарга киргизишет.

Мүчөлөрү

Дискографиясы

Видеографиясы

Сыйлыктары 

 GAKKU ырлары 2016: Best Artist
 GAKKU TOP-10 2016: «Айыптама» синглы
 ЕМА 2016: Best Debut
 EMA 2016: «Қайтадан» синглы абсолюттук радио-хит
 Жыл тандоосу 2016
 Best Artist EMA 2017: «Эң мыкты эркектер жамааты»
 EMA 2017: Эң мыкты ыр «Қалай қарайсың»
 Жыл тандоосу 2017
 Ticketon сыйлыгы 2018: «Казакстандык көрүүчүлөрдүн ою боюнча 2017-жылдын эң мыкты казакстандык концерти» атайын диплому
 Кинокритиктер тандоосу 2018: Эң мыкты ыр «MOOZ» («91» тасмасы)
 ЕМА 2018: Эң мыкты клип
 ЕМА 2018: Эң мыкты Q-POP артист

Музыка